།དེ་བཞིན་གཤེགས་པས་བདེན་པ་ནི། །དམ་པ་ཐམས་ཅད་བསྡུས་པའོ། །
ཟད་པ་ཐམས་ཅད་ཟད་འགྱུར་དང་། །འཕེལ་བ་ཐམས་ཅད་འཕེལ་བར་འགྱུར། །གང་
ཞིག་མཐོང་བས་མི་སྣང་འགྱུར། །གང་ནས་ཀྱང་ནི་འཇིགས་མེད་བྱེད། །དྲག་པོ་དབང་བོ་ཉེ་
དབང་ཟླ། །ཉི་མ་མཁའ་འགྲོ་ཚོགས་དཀྱིལ་འཁོར། །ཁྲོས་ནས་ཡི་གེ་ཧཱུཾ་ཙམ་གྱིས། །མ་ལུས་པ་
ནི་ཐལ་བར་བྱེད། །རྣལ་འབྱོར་མཁའ་འགྲོ་མའི་དཀྱིལ་འཁོལ། །མཆོད་དུ་ཞུགས་ཏེ་མཐོང་ནས་
ནི། །སྡིག་པ་ཀུན་ལས་རྣམ་གྲོལ་ཏེ། །ཁྱེད་རྣམས་ཀྱང་ནི་རབ་ཏུ་གནས། །སླར་ཁྱོད་འཆི་བ་ཡོད་
245

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མིན་ཏེ། །ཁྱད་པར་དུ་ནི་ངན་འགྲོ་མེད། །གཞན་གྱིས་མི་ཐུབ་མི་སོད་ཅིང་། །ཅིས་ཀྱང་མི་
འཇིགས་དགའ་བར་གྱིས། །ཤིན་ཏུ་སྲིད་པའི་དངོས་གྲུབ་རྣམས། །སྟོན་པའི་མཆོག་ཏུ་གྱུར་པ་
ཡིན། །དམ་ཚིག་སྡོམ་པ་གྲུབ་པ་འདི། །རྟག་ཏུ་ཡང་ནི་བསྲུང་བ་རུ། །སངས་རྒྱས་ཀུན་གྱི་མཐུན
པར་གསུངས། །དམ་པ་རྟག་པའི་བཀའ་ཡིན་ནོ། །བྱང་ཆུབ་སེམས་ནི་སྤང་མི་བྱ། །དམ་ཆོས་དེ་
བཞིན་དམ་ཚིག་དང་། །སློབ་དཔོན་སྨད་པར་མི་བྱ་སྟེ། །གང་ཕྱིར་རྡོ་རྗེ་འཛིན་ཀུན་དང་། །
སེམས་ཅན་ཀུན་ལ་ཕན་ཕྱིར་དང་། །ཐེག་པ་ཐམས་ཅད་འགྲུབ་པའི་ཕྱིར། །གདུག་པ་འདུལ་
བས་དག་པ་ཞེས། །རྡོ་རྗེ་མཆོག་ནི་འཛིན་པས་གསུངས། །ཤིན་ཏུ་གདུག་ཅིང་གཏུམ་པ་དང་། །
བདག་པོའི་གྲོགས་པོའི་བུ་རྣམས་ཀྱང་། །ཕྱག་རྒྱའི་རྣལ་འབྱོར་མངོན་སྤྱོད་ཀྱིས། །ཤིན་ཏུ་
གཉིད་ནི་ལོག་ཏུ་གཞུག །རྟག་ཏུ་རང་གི་དམ་ཚིག་བསྲུང་། །རྟག་ཏུ་དེ་བཞིན་གཤེགས་རྣམས་
མཆོད། རྟག་ཏུ་བླ་མ་ལ་ཡང་དབུལ། །དེ་ལ་ཕུལ་ན་འབྲས་བུ་ཆེ། །དེ་བྱིན་སངས་རྒྱས་ཐམས་
ཅད་ལ། །རྟག་ཏུ་བྱིན་པ་ཉིད་དུ་འགྱུར། །དེ་བྱིན་བསོད་ནམས་ཚོགས་རྫོགས་ཆེ། །ཚོགས་ལས་
དངོས་གྲུབ་མཆོག་ཏུ་འགྱུར། །དེང་ཁྱོད་སྐྱེ་བ་འབྲས་བུར་བཅས། །གང་ཕྱིར་འདི་ལ་རབ་ཏུ་
གནས། །དམ་ཚིག་རྒྱལ་བོ་དང་མཉམ་པར། །སངས་རྒྱས་ཀུན་གྱིས་བྱིན་གྱིས་བརླབས། །སངས་
རྒྱས་རྡོ་རྗེ་འཛིན་རྣམས་ཀྱིས། །དེ་རིང་ཁྱོད་ལ་དབང་བསྐུར་པས། །ཁམས་གསུམ་གྱི་ནི་རྒྱལ་
སྲིད་ཆེའི། །སྟོབས་དཔལ་འཁོར་ལོས་སྒྱུར་བ་ཡིན། །རྡོ་རྗེ་དམ་པའི་གསང་མཆོག་རྣལ་འབྱོར་
མའི། །མཆོག་གི་དམ་ཚིག་གསང་བ་མཐོང་ནས་ནི། །བདུད་ལ་སོགས་པའི་ཤ་ཡང་ཟོས་ནས་
ཀྱང་། །དེ་བཞིན་གཤེགས་སྦྱོར་ཐོབ་ནས་ཁྱོད་གྲུབ་ཡིན། །ཞེས་གསུངས་ལ། དེ་རྣམས་ཀྱི་དོན་
ནི་ཁོ་བོས་དཀྱིལ་འཁོར་གྱི་ཆོ་ག་དང་། རྒྱུད་ཀྱི་འགྲེལ་བར་བཤད་ཅིང་འཆད་པར་འགྱུར་རོ། །
མེ་ལྟར་འབར་བ་ཟབ་མོའི་དཀྱིལ་འཁོར་གྱི་ཆོ་ག་རྣམ་པར་ངེས་པའི་ལེའུ་སྟེ་གྱ་ལྔ་བའོ།། །།
246

༄༅། །དཔལ་མཆོག་གསང་བའི་དཀྱིལ་འཁོར་སོགས་བཤད་པ་བཞུགས་སོ། །
ད་ནི་འཇིག་རྟེན་དབང་ཕྱུག་གི་རས་བྲིས་ཀྱི་དཀྱིལ་འཁོར་གྱི་ཆོ་ག་བཤད་པར་བྱ་སྟེ། དེ་
ཡང་ཕལ་ཆེར་ཐུན་མོང་མ་ཡིན་པའི་འགྲོ་འདུལ། རྡོ་རྗེ་སེམས་དཔའི་རས་བྲིས་ཀྱི་སྐབས་དང་
འདྲ་བ་ལ་ཏིང་ངེ་འཛིན་གསུམ་འགྲོ་འདུལ་དང་འདྲ་བ་དང་། བསྙེན་སྒྲུབ་ལ་སོགས
སེམས་དཔའི་རས་བྲིས་ཀྱི་སྐབས་དང་འདྲ་བ་དང་། ཁྱད་པར་རྡོ་རྗེ་སེམས་དཔའི་རས་བྲིས་ཀྱི་
དཀྱིལ་འཁོར་ཇི་བཞིན་པའི་རེའུ་མིག་དབུས་མར་གདན་དང་འོད་འཁོར་གཅིག་ལ་དབུས་སུ་
སམ། ང
པདྨ་གར་གྱི་དབང་ཕྱུག་སྐུ་མདོག་དཀར་བོ་ཟླ་བའི་འོད་ཅན། གཙུག་ན་འོད་དཔག་མེད་ཀྱིས་
བརྒྱན་པ། ཞལ་བཅུ་གཅིག་གམ་དྲུག་གམ། བཞི་དང་ལྡན་པ་ཕྱག་སྟོང་བརྒྱའམ། བཅུ་གཉིས་
བརྒྱད་པ་གློག་གི་འཁོར་ལོ་ལྟ་བུ་པདྨ་ལ་སོགས་པ་བསྣམས་པ་སེམས་དཔའི་དཀྱིལ་ཀྲུང་
གིས་སྣ་ཚོགས་པདྨའི་གདན་ལ་བཞུགས། དེའི་གཡས་སུ་ཁྱབ་འཇུག་མ་གཡས་པདྨ། གཡོན་
འཁོར་ལོ་དེའི་གཡས་སུ་ཁྲོ་གཉེར་མ། གཡས་པདྨ་གཡོན་རྩེ་གསུམ་པ་གཙོ་བོའི་གཡོན་དུ་
གོས་དཀར་མོ། གཡས་པདྨ་གཡོན་ཕྲེང་བ་དེའི་གཡོན་དུ་པདྨ་ཆགས་མ་མདའ་གཞུ་འཛི
རྣམས་ཧྲཱིཿ༔ ཞེས་པས་བྲི་བར་བྱ་བ་དང་། ལྷ་དང་། སྔགས་དང་། ཕྱག་རྒྱའི་ཁྱད་པར་མ་གཏོགས་
འཇུག་ཅིང་དབང་སྐུར་བའི་ཆོ་ག་ཐམས་ཅད་རྡོ་རྗེ་སེམས་དཔའི་རས་བྲིས་ཀྱི་དཀྱིལ་འཁོར་
བཞིན་བྱ་བ་དང་། ཁྱད་པར་འཇུག་པའི་སྐབས་སུ། ལ་ལར་སྐྱེ་བ་མ་རུངས་པ་ཡི་སྲོག་འཕྲོག་
བྱེད་པ་ཤིན་ཏུ་དྲག་པོའི་སྐུ། །ལ་ལར་འགྲོ་བ་མཐའ་ཡས་འདུལ་ཕྱིར་ཤིན་ཏུ་རྣོ་བའི་འཁོར་ལོ་
འཛིན་པའི་སྐུ། །ལ་ལར་པདྨའི་གདན་གྱི་ཤིན་ཏུ་ཞི་བའི་སྐུ་སྟེ་འགྱུར་བ་མེད་པ་ཉིད། །ལ་ལར་
ཤིན་ཏུ་འབར་བའི་འདོད་པ་དམ་ཚིག་པདྨའི་རྒྱལ་བོར་བདག་སྒྲུབས་ཤིག །ཅེས་པའི་གླུས་
འཇུག་པ་དང་། རྡོ་རྗེ་པདྨའི་དེ་ཁོ་ན་ཉིད་ནི། དེ་ཉིད་སངས་རྒྱས་བཅོམ་ལྡན་འདས། །སྤྱན་
རས་གཟིགས་ཀྱི་དབང་ཕྱུག་སྟེ། །འདུས་པའི་ཐབས་ཀྱིས་དག་པ་ཡིས། །རོལ་པའི་གར་ནི་
247

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མཛད་པ་ཡིན། །ཆོས་ཀྱི་དྲིལ་བུ་ནི། ཇི་ལྟར་པདྨ་དམར་བོ་དང་། །གནས་ཀྱི་ཉེས་པ་སྣ་ཚོགས་
ཀྱིས། །ཚོན་གྱི་ཉེས་པས་མི་གོས་པ། །དེ་བཞིན་ཁམས་གསུམ་དག་པའོ། །ཕྱག་རྒྱ་ཆེན་པོའི་
དམ་ཚིག་ནི། །ཆོ་ག་གང་དང་གང་དག་གིས། །འགྲོ་བ་རྣམས་ཀྱིས་གདུལ་འགྱུར་བ། །པདྨ་དག་
མཆོག་རྣལ་འབྱོར་བདག །དེ་དང་དེ་ཡི་བདག་པོར་བྱ། །མཐར། དང་ཁྱོད་སྐྱེ་བ་འབྲལ་བུར་
བཅས། །གང་ཕྱིར་འདི་ལ་རབ་ཏུ་གནས། །དམ་ཚིག་རྒྱལ་བོ་དང་མཉམ་པར། །སངས་རྒྱས་ཀུན་
གྱིས་བྱིན་གྱིས་བརླབས། །སངས་རྒྱས་རྡོ་རྗེ་འཛིན་རྣམས་ཀྱིས། །དེ་རིང་ཁྱོད་ལ་དབང་བསྐུར་
པས། །ཁམས་གསུམ་གྱི་ནི་རྒྱལ་སྲིད་ཆེ། །སྟོབས་དཔལ་འཁོར་ལོས་སྒྱུར་བ་ཡིས། །རྡོ་རྗེ་དམ་
ཚིག་པ་ཡི་གསང་མཆོག་རྣལ་འབྱོར་མའི། །མཆོག་གི་དམ་ཚིག་གསང་བ་མཐོང་ནས་ནི། །བདུད་
ལ་སོགས་པའི་ཤ་ཡང་ཟོས་པ་ཡིས། །དེ་བཞིན་གཤེགས་སྦྱོར་ཐོབ་ནས་ཁྱོད་གྲུབ་ཡིན། །ཞེས་
པའོ། །འཇིག་རྟེན་དབང་ཕྱུག་གི་རས་བྲིས་ཀྱི་དཀྱིལ་འཁོར་གྱི་ཆོ་གའི་ལེའུ་སྟེ་གྱ་དྲུག་པའོ།།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ཡང་རྒྱུད་དེ་ཉིད་ཀྱི་སྐབས་ལས་དེ་
ནས་འཕགས་པ་སྤྱན་རས་གཟིགས་ཀྱི་དབང་ཕྱུག་གི་མཆོག་ཏུ་གསང་བའི་འགྲོ་བ་འདུལ་བའི་
ཆོ་ག་ནི། རས་ལ་བཅོམ་ལྡན་བྲི་བར་བྱ། །པདྨ་གར་གྱི་དབང་ཕྱུག་གོ །གློག་གི་འཁོར་ལོ་ཡོངས་
གྱུར་པའི། །འཁོར་བའི་རྣམ་འཕྲུལ་གར་རྣམས་ཀྱིས། །པདྨ་ལ་སོགས་ཕྱག་མཚན་བྲི། །ཕྱག་རྒྱ་
འཁོར་ལོ་ལྟར་མཛད་པ། །དེ་ཡི་ལོགས་ནི་ཐམས་ཅད་ལ། །ཁྲོ་གཉེར་ལ་སོགས་བྲི་བར་བྱ། །དྲག་
པོ་ལ་སོགས་ཕྱག་མཚན་གཟུགས། །པདྨའི་ལྷ་མོ་པདྨར་བཅས། །དཀྱིལ་འཁོར་དེར་ནི་བརྟགས་
བྱས་ན། །གསང་བའི་དཀྱིལ་འཁོར་དམ་པ་ནི། མཚོན་ཆ་མཆོག་གི་ཆོ་ག་ཡིས། །ཐམས་ཅད་
བྱས་ནས་འདི་བརྗོད་བྱ། །དེ་ཉིད་སངས་རྒྱས་བཅོམ་ལྡན་འདས། །སྤྱན་རས་གཟིགས་ཀྱི་དབང་
ཕྱུག་སྟེ། །འདུས་པའི་ཐབས་ཀྱིས་དག་པ་ཡིས། །རོལ་པའི་གར་གྱིས་དག་པ་ཡིན། །ཞེས་བྱ་བ་
248

༄༅། །དཔལ་མཆོག་གསང་བའི་ད
ཁོར་སོགས་བཤད་པ་བཞུགས་སོ། །
ནི་མཆོག་གི་རྡོ་རྗེ་སྟེ། ཇི་ལྟར་པདྨ་དམར་བོ་འདི། །གནས་ཀྱི་ཉེས་པ་སྣ་ཚོགས་ཀྱིས། །ཚོན་གྱི་
ཉེས་པས་མི་གོས་པ། །དེ་བཞིན་ཁམས་གསུམ་དག་པའོ། །ཞེས་བྱ་བ་ནི་མཆོག་ཏུ་གསང་བའི་
ཆོས་ཉིད་ཀྱི་དྲིལ་བུའོ། །ཆོ་ག་གང་དང་གང་དག་གིས། །འགྲོ་བ་རྣམས་ནི་གདུལ་འགྱུར་བ། །
པདྨ་དག་མཆོག་རྣལ་འབྱོར་བདག །དེ་དང་དེ་ཡི་བདག་པོར་བྱ། །ཞེས་བྱ་བ་ནི་རྡོ་རྗེ་ཐམས་
ཅད་ཀྱི་ཆོས་ཀྱི་དམ་ཚིག་གོ །དེ་ནས་ཇི་ལྟ་བ་བཞིན་དུ་པདྨ་གར་གྱི་མཆོད་པས་མཆོད་ལ། · ཆོ་
ག་ཐམས་ཅད་རྗེས་སུ་སྤྱད་པར་བྱའོ། །ཚོགས་ལས་དངོས་གྲུབ་མཆོག་ཏུ་འགྱུར། །དེང་ཁྱོད་སྐྱེ་
བ་འབྲས་བུར་བཅས། གང་ཕྱིར་འདི་ལ་རབ་ཏུ་གནས། །དམ་ཚིག་རྒྱལ་བོ་དང་མཉམ་པར། །
སངས་རྒྱས་ཀུན་གྱིས་བྱིན་གྱིས་བརླབས། །སངས་རྒྱས་རྡོ་རྗེ་འཛིནརྣམས་ཀྱིས། །དེ་རིང་ཁྱོད་
ལ་དབང་བསྐུར་བས། །ཁམས་གསུམ་གྱི་ནི་རྒྱལ་སྲིད་ཆེའི། །སེམས་དཔའ་འཁོར་ལོས་སྒྱུར་བ་
ཡིས། །རྡོ་རྗེ་དམ་ཚིག་གསང་མཆོག་རྣལ་འབྱོར་མའི། །མཆོག་གི་དམ་ཚིག་གསང་བ་མཐོང་
ནས་ནི། །བདུད་ལ་སོགས་པའི་ཤ་ཡང་ཟོས་པ་ཡིས། །དེ་བཞིན་གཤེགས་སྦྱོར་ཐོབ་ནས་ཁྱོད་
གྲུབ་ཡིན། །ཞེས་གསུངས་ལ་དེ་རྣམས་ཀྱི་དོན་ནི་ཁོ་བོས་དཀྱིལ་འཁོར་གྱི་ཆོ་ག་དང་རྒྱུད་ཀྱི་
འགྲེལ་བར་བཤད་ཅིང་འཆད་དོ། །འཇིག་རྟེན་དབང་ཕྱུག་གི་རས་བྲིས་ཀྱི་དཀྱིལ་འཁོར་གྱི་ཆོ་
ག་དེ་ཉིད་རྣམ་པར་ངེས་པའི་ལེའུ་སྟེ་རྒྱ་བདུན་པའོ།། །།
འདི་ནི་ནམ་མཁའི་སྙིང་བོའི་རས་བྲིས་ཀྱི་དཀྱིལ་འཁོར་གྱི་ཆོ་ག་བརྗོད་པར་བྱ་སྟེ། དེ་
ཡང་ཕལ་ཆེར་ཐུན་མོང་མ་ཡིན་པའི་ནམ་མཁའི་སྙིང་བོ་དང་རྡོ་རྗེ་སེམས་དཔའི་རས་བྲིས་ཀྱི་
སྐབས་དང་འདྲ་བ་ལ། དེ་ཡང་ཏིང་ངེ་འཛིན་སྔར་གྱི་ནམ་མཁའི་སྙིང་བོའི་སྐབས་དང་འདྲ་བ་
དང་། བསྙེན་པ་དང་། སྒྲུབ་པ་དང་། བསྡུ་བ་ལ་སོགས་རྡོ་རྗེ་སེམས་དཔའི་རས་བྲིས་ཀྱི་སྐབས་
དང་འདྲ་བ་དང་། དངོས་གཞིའི་སྐབས་སུ་རྡོ་རྗེ་སེམས་དཔའི་རས་བྲིས་ཀྱི་དཀྱིལ་འཁོར་ཇི་
249

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བཞིན་པའི་རེའུ་མིག་དབུས་མར་བ་དན་གཉིས་དང་འོད་འཁོར་གཅིག་ལ་བརྟེན་པར་དབུས་སུ་
ནམ་མཁའི་སྙིང་བོ་སྔར་དང་འདྲ་བ་དང་། དེའི་གཡས་སུ་ལྷ་མོ་གཏེར་མ་བུམ་པ་འཛིན་པ།
དེའི་གཡས་སུ་ལྷ་མོ་དབང་སྐུར་ལ་ཅོད་པན་འཛིན་པ་དག་གཡོན་དུ་རྒྱལ་མཚན་མཆོག་མ་རྒྱལ་
མཚན་འཛིན་པ། དེའི་གཡོན་དུ་མཆོད་ཆེན་སྣོད་རྒྱ་ཆེན་པོ་འཛིན་པ་རྣམས་ཏྲཾ་ཞེས་བཟླས་ཤིང་
བྲི་བར་བྱ་བ་དང་། ལྷ་དང་སྔགས་དང་ཕྱག་རྒྱའི་ཁྱད་པར་མ་གཏོགས་རྡོ་རྗེ་སེམས་དཔའི་རས་
བྲིས་ཀྱི་ཆོ་ག་དེ་ཉིད་ཀྱིས་བསྒྲུབས་ན་སྔར་ལས་སུམ་འགྱུར་དུ་འགྲུབ་པ་དང་། ལྷ་དང་། སྔགས་
དང་། ཕྱག་རྒྱས་ཁྱད་པར་མ་གཏོགས་འཇུག་ཅིང་དབང་བསྐུར་བ་ཐམས་ཅད་རྡོ་རྗེ་སེམས་
དཔའི་རས་བྲིས་ཀྱི་ཆོ་ག་བཞིན་དུ་བྱ་བ་དང་། ཁྱད་པར་འཇུག་པའི་སྐབས་སུ་དབང་སྐུར་
ཐམས་ཅད་དབང་ཕྱུག་དམ་པ་ལས། ཡང་དག་བསྒྲུབས་ཤིང་མི་ཟད་གཏེར་གྱི་མཆོག །ཀུན་
མཆོག་རྒྱལ་མཚན་རྣམ་རྒྱལ་སྒྲེང་བ་ལས། །རྡོ་རྗེ་རིན་ཆེན་དཔལ་དག་ལེགས་མཆོད་འགྱུར།
ཞེས་པ་དང་། ཕྱག་རྒྱའི་དེ་ཉིད་ནི། ཉི་མ་འདི་ནི་དམ་པ་སྟེ། །དེ་བཞིན་གཤེགས་པ་ཐམས་ཅད་
མཐོང་། །ནམ་མཁའི་སྙིང་བོ་བཅོམ་ལྡན་འདས། །བསམ་པ་ཐམས་ཅད་ཡོངས་རྫོགས་མཛད།
དེ་ནས་ཆོས་ཀྱི་རིན་པོ་ཆེའི་དྲིལ་བུ་ནི། བསམ་པ་གྲུབ་པ་ཐམས་ཅད་ཀྱི། །ནོར་གྱི་བསམ་པ་
གྲུབ་པ་མཆོག །འདོད་ལས་ཐར་པ་བདེ་བ་ཆེ། །ཞེས་བྱ་བའོ། །དམ་ཚིག་གི་ཕྱག་རྒྱ་ཆེནཔོ་
བྱིན་གྱིས་བརླབ་པ་ནི། དམན་མིན་རྣམས་ནི་སྦྱིན་བྱ་སྟེ། །འདོད་པ་ཀུན་གྱི་བདེ་བ་རྣམས།
བདག་ཉིད་དང་གཞན་རྣམས་ལ་ནི། །བསམ་པ་ཐམས་ཅད་རྫོགས་ཕྱིར་རོ། །ཞེས་པའོ། །ནམ་
མཁའི་སྙིང་བོའི་རས་བྲིས་ཀྱི་དཀྱིལ་འཁོར་གྱི་ཆོ་གའི་ལེའུ་སྟེ་གྱ་བརྒྱད་པའོ།། །།
ད་ནི་དེ་ཉིད་རྣམ་པར་ངེས་པ་བཤད་པར་བྱ་སྟེ། དེ་ཡང་རྒྱུད་དེ་ཉིད་ཀྱི་སྐབས་ལས། དེ་
ནས་བཅོམ་ལྡན་འདས་ནམ་མཁའི་སྙིང་བོ་དོན་ཐམས་ཅད་གྲུབ་པའི་ཆོ་ག་སྟེ། ཉི་མའི་དཀྱིལ་
250

།དཔལ་མཆོག་གསང་བའི་དཀྱིལ་འཁོར་སོགས་བཤད་པ་བཞུགས་སོ། །
སོ
འཁོར་བྲིས་ནས་ནི། །རས་བྲིས་དེ་ནི་བློ་གྲོས་ཆེ། །ལྗང་གུ་བཻ་ཌཱུརྱ་དང་མཚུངས། །ནམ་མཁའི་
སྙིང་བོ་བྲི་བར་བྱ། །དེ་ཡི་འོད་ཀྱི་འཁོར་ལོར་བརྟེན། །དབང་སྐུར་མ་དང་གཏེར་མ་དང་། །རྒྱལ་
མཆོག་མངའ་བ་མཆོད་པའོ། །གསང་བའི་དཀྱིལ་འཁོར་དམ་པ་དེའི། །འཁོར་ལོ་བརྟག
བརྟགས་པར་
བྱས་ནས་ནི། །མཚོན་ཆ་མཆོག་གི་ཆོ་ག་ཡིས། །ཆོ་ག་རྒྱས་པ་ཇི་བཞིན་པའོ། །དེ་ནི་རྡོ་རྗེ་མཆོག་
དེ་ནི། །ཉི་མ་འདི་ནི་དམ་པ་སྟེ། །དེ་བཞིན་གཤེགས་པ་ཐམས་ཅད་མཐོང་། །ནམ་མཁའི་སྙིང་བོ་
བཅོམ་ལྡན་འདས། །བསམ་པ་ཐམས་ཅད་ཡོངས་རྫོགས་མཛད། །དེ་ནས་ཆོས་ཀྱི་རིན་པོ་ཆེའི་
དྲིལ་བུ་ནི། བསམ་པ་འགྲུབ་པ་ཐམས་ཅད་ཀྱི། །ནོར་གྱི་བསམ་པ་འགྲུབ་པ་མཆོག །འདོད་
ལས་ཐར་པ་བདེ་བ་ཆེ། །ཞེས་བྱ་བའོ། །དམན་མིན་རྣམས་ནི་སྦྱིན་བྱ་སྟེ། །འདོད་པ་ཀུན་གྱི་བདེ་
བ་རྣམས། །བདག་ཉིད་དང་གཞན་རྣམས་ལ་ནི། །བསམ་པ་ཐམས་ཅད་རྫོགས་ཕྱིར་རོ། །ཞེས་
གསུངས་ལ་དེ་རྣམས་ཀྱི་དོན་ནི། ཁོ་བོས་དཀྱིལ་འཁོར་གྱི་ཆོ་ག་དང་། རྒྱུད་ཀྱི་འགྲེལ་བར་
བཤད་ཅིང་འཆད་དོ། །ནམ་མཁའི་སྙིང་བོའི་རས་བྲིས་ཀྱི་དཀྱིལ་འཁོར་གྱི་ཆོ་ག་དེ་ཉིད་རྣམ་
པར་ངེས་པའི་ལེའུ་སྟེ་གྱ་དགུ་བའོ། །དཔལ་དེ་ཁོ་ན་ཉིད་འདུས་པར་དཔལ་མཆོག་དང་བོའི་
དཀྱིལ་འཁོར་གྱི་ཆོ་ག་རིམ་པར་ཕྱེ་བ་དོན་བརྒྱད་པ་རྫོགས་སོ།། །།
251

༄༅། །བོ་དོང་པཎ་ཆེན་གྱི་གསུང་འབུམ